Fesigl semenol

Mae'r fesigl semenol yn un o bâr o chwarennau a geir yn yr isgeudod, sy'n gweithredu i gynhyrchu llawer o gynhwysion cyfansoddol semen. Maent yn darparu rhwng 60 a 70% o gyfanswm cyfaint y semenEncyclopædia Britannica Seminal vesicle adalwyd 29 Ionawr 2018.

 Strwythur 
Mae'r chwarennau semenol yn ddau diwb 5 cm o hyd. Fe'u lleolir rhwng ffwndws y bledren a'r rectwm. Eu perthynas anatomegol bwysicaf yw gyda'r vas deferens, sy'n cyfuno â dwythell y fesigl semenol i ffurfio'r ddwythell alldaflol, sydd wedyn yn draenio i'r wrethra prostatigTeach me anatomy Seminal vesicals adalwyd 29 Ionawr 2018.

Yn fewnol mae gan y chwarren strwythur crwybrog, gyda llabedennau a mwcosa wedi'i linio gan epitheliwm. Mae'r celloedd hyn yn cael eu dylanwadu gan destosteron sydd yn gwneud iddynt dyfu'n dalach gyda lefelau uwch. Maent yn gyfrifol am gynhyrchu secretiadau  semenol.

 Swyddogaeth 
Mae gan secretiadau'r chwarren semenol rôl allweddol yng ngweithrediad semen, gan greu hyd at 70% o'i gyfaint cyfan. Mae'r secretiadau yn cynnwys;

 hylif alcalïaidd - sydd yn niwtraleiddio asidedd y wrethra gwrywaidd a'r fagina er mwyn hwyluso goroesiad sbermatosoa.
 ffrwctos – math o siwgr sy'n ffynhonnell ynni ar gyfer y sbermatosoa.
 prostaglandinau - sy'n rhwystro ymateb system imiwnedd corff y fenyw rhag ymosod ar y semen o gorff estron.
 ffactorau ceulo - a gynlluniwyd i gadw semen yn llain atgenhedlu'r fenyw wedi i'r dyn alldaflu.

Mae gweddill y semen yn cynnwys sbermatosoa o'r ceilliau, secretiadau o'r brostad a mwcws o'r chwarennau bulbourethral.

 Anhwylderau 
Mae anhwylderau'r fesigl semenol yn cynnwys llidInternational Journal of Andrology 27 Medi 2011, Male accessory gland infection and sperm parameters (review) S. La Vignera et all adalwyd 29 Ionawr 2018 codennau, crawniadau, anomaleddau cynhenid,  cyst hydatid, cerrig calsiwm a thiwmorau.

Cyfeiriadau

Categori:Anatomeg
Categori:Rhyw
Categori:System atgenhedlu
Categori:Prosiect Wici-Iechyd